50. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 74593 της 9/25 Αυγ. 1977 (ΦΕΚ  Β΄ 813) Περί συμπληρώσεως της υπ’ αριθ. 14547/1975 υπουργικής αποφάσεως «περί των διδασκομένων και εξεταζομένων μαθημάτων εν τη Παντείω Ανωτάτη Σχολή Πολιτικών Επιστημών». Έχοντες υπ’ όψει: 1.Την παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/1962. 2.Την υπ’ αριθ. Φ.900.3/34/73693/1976 απόφασιν «περί μεταβιβάσεως αρμοδιοτήτων του Υπουργού Εθνικής Παιδείας και Θρησκευμάτων εις τον Γενικόν Γραμματέα κ.λ.π.» (ΦΕΚ 935 τ.Β΄) και 3.Την πρότασιν της Γενικής Συνελεύσεως των Καθηγητών (συνεδρία 15.6.1977) της Παντείου Ανωτάτης Σχολής Πολιτικών Επιστημών, αποφασίζομεν: Από του Ακαδημαϊκού έτους 1977-78 εις τα διδασκόμενα και εξεταζόμενα μαθήματα του προγράμματος Σπουδών της Παντείου Ανωτάτης Σχολής Πολιτικών Επιστημών προστίθεται ως υποχρεωτικόν το μάθημα της Δημοσίας Διοικήσεως με τας κάτωθι ώρας διδασκαλίας: α)Εις το Γ΄ έτος σπουδών:Τρεις ώρες εβδομαδιαίως. β)Εις το Δ΄ έτος σπουδών, Τμήματος Δημοσίας Διοικήσεως 5 ώρες εβδομαδιαίως.

[Source: greek_legal_code_raptarchis | Tokens: 1031]